CELEX: 32017D1282
Language: lv
Date: 2017-07-14 00:00:00
Title: Komisijas Īstenošanas lēmums (ES) 2017/1282 (2017. gada 14. jūlijs), ar ko 2-metil-1,2-benzizotiazol-3(2H)-onu neapstiprina par 13. produkta veida biocīdos lietojamu aktīvo vielu (Dokuments attiecas uz EEZ. )

15.7.2017   
            
            
               LV
            
            
               Eiropas Savienības Oficiālais Vēstnesis
            
            
               L 184/69
            
         KOMISIJAS ĪSTENOŠANAS LĒMUMS (ES) 2017/1282
   (2017. gada 14. jūlijs),
   ar ko 2-metil-1,2-benzizotiazol-3(2H)-onu neapstiprina par 13. produkta veida biocīdos lietojamu aktīvo vielu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 90. panta 2. punktu,
   tā kā:
   
               (1)
            
            
               Polija 2009. gada 26. novembrī saņēma pieteikumu, kas iesniegts saskaņā ar Eiropas Parlamenta un Padomes Direktīvas 98/8/EK (2) 11. panta 1. punktu, par aktīvās vielas 2-metil-1,2-benzizotiazol-3(2H)-ona (EK Nr. nav, CAS Nr. 2527-66-4) iekļaušanu minētās direktīvas I pielikumā lietošanai 13. produkta veida produktos – minētās direktīvas V pielikumā aprakstītajos metālapstrādes šķidrumu konservantos –, kas atbilst Regulas (ES) Nr. 528/2012 V pielikumā aprakstītajam 13. produkta veidam.
            
         
               (2)
            
            
               2016. gada 24. martā saskaņā ar Regulas (ES) Nr. 528/2012 90. panta 2. punktu Polija iesniedza novērtējuma ziņojumu kopā ar ieteikumiem.
            
         
               (3)
            
            
               Ņemot vērā kompetentās novērtētājiestādes secinājumus, Biocīdu komiteja 2016. gada 16. decembrī formulēja Eiropas Ķimikāliju aģentūras atzinumu.
            
         
               (4)
            
            
               Saskaņā ar minēto atzinumu biocīdi, kurus lieto 13. produkta veida produktos un kuri satur 2-metil-1,2-benzizotiazol-3(2H)-onu, varētu neatbilst Regulas (ES) Nr. 528/2012 19. panta 1. punkta b) apakšpunktā izvirzītajām prasībām. Vides riska novērtējumā izvērtētajos scenārijos tika konstatēts nepieņemams apdraudējums saistībā ar minēto produkta veidu.
            
         
               (5)
            
            
               Tāpēc 2-metil-1,2-benzizotiazol-3(2H)-ons nav apstiprināms lietošanai 13. produkta veida biocīdos.
            
         
               (6)
            
            
               Šajā lēmumā paredzētie pasākumi ir saskaņā ar Biocīdu pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   2-metil-1,2-benzizotiazol-3(2H)-onu (EK Nr. nav, CAS Nr. 2527-66-4) neapstiprina par 13. produkta veida biocīdos lietojamu aktīvo vielu.
   2. pants
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2017. gada 14. jūlijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 167, 27.6.2012., 1. lpp.
   
   
      (2)  Eiropas Parlamenta un Padomes 1998. gada 16. februāra Direktīva 98/8/EK par biocīdo produktu laišanu tirgū (OV L 123, 24.4.1998., 1. lpp.).